Bilag

Forskellige zone-begreber til inspiration

Høj aktivitetszone

Skov hvor høj aktivitet prioriteres (både visuelt og auditivt). Det vil sige både facilitetsmæssigt og med hensyn til aktiviteter, der tillades (Vejle Kommunes skovplan).

Friluftsskov

Skov, hvor aktiviteter, ex løb til fods og på to hjul, tillades året rundt (Vejle Kommunes skovplan)

Friluftszone

Her må forventes almindeligt ikke-reguleret brug af området, hvorfor der er mulighed for både den stille naturoplevelse og aktiviteter, som i højere grad påvirker omgivelserne.

Facilitetszone

Her prioriteres og investeres i mere omfattende faciliteter for friluftslivet såsom primitive overnatningspladser, lejr- og bålpladser (Naturstyrelsen)

Friluftsskov med begrænsninger

Skov, hvor aktiviteter tillades under forudsætning af nogle særlige hensyn: golfbaneomgivelser, jagtudlejning, græssende dyr (Vejle Kommunes skovplan).

Roligskov

Skov, hvor stille aktiviteter favoriseres, og hvor der i praksis kun tillades højst 4 årlige orienteringsløb i samme skov efter særlig ansøgning (Vejle Kommunes skovplan)

Stillezone

Her prioriteres muligheden for den stille naturoplevelse. Her etableres som udgangspunkt kun enkelte faciliteter såsom bord- og bænkesæt (Naturstyrelsen).

Stilleskove

Områder, hvor der sættes fokus på den stille naturoplevelse, ro og fordybelse (Aarhus Kommunes skovudviklingsplan)

Særlig biodiversitetsskov

Formålet er at sikre og udvikle skovarealerne til biodiversitetsformål. Der skal opstilles mål for biodiversiteten og udarbejdes en handlingsplan for driften. Driften af biodiversitetsskov skal afgøres af biodiversitetsmålene – det kan for eksempel være vild og urørt skov (Vejle Kommunes skovplan).

Skovnatur med begrænsede naturmål

Disse arealer er ”næsten biodiversitetsskov” men ikke helt, da det forhindres af andre vigtige hensyn. Det er for eksempel Dyrehavens særlige drift, nabohensyn og friluftsaktiviteter (Vejle Kommunes skovplan).

B-skove

B-skove er områder, hvor de besøgende skal tage særlige hensyn (Naturstyrelsen)

Andre forslag ?

-

-